Un aliat din cercul lui Putin anunță că Rusia va efectua o "anchetă substanțială" asupra membrilor capturați ai regimentului Azov.
Viaceslav Volodin, un aliat al preşedintelui Vladimir Putin, a declarat că Rusia va efectua o "anchetă substanţială" asupra fiecărui membru al Azov, pentru a afla "cine a fost implicat în ce". Regimentul Azov, parte a Gărzii Naţionale a Ucrainei, a fost înfiinţat în 2014 ca una dintre numeroasele miliţii de voluntari pentru a lupta împotriva separatiştilor pro-ruşi din regiunea Donbas din estul Ucrainei. Aproximativ 43 de membri ai regimentului au fost eliberaţi miercuri în cadrul unui schimb de prizonieri între Rusia şi Ucraina, ceea ce a stârnit speranţe la Kiev că Rusia ar putea fi pregătită să elibereze mai mulţi luptători.
Unii membri capturaţi ai Regimentului Azov din Ucraina vor fi judecaţi, a declarat joi preşedintele camerei inferioare a parlamentului rus, la o zi după ce instanţa supremă din Rusia a amânat o decizie privind catalogarea unităţii drept entitate teroristă.Viaceslav Volodin, un aliat al preşedintelui Vladimir Putin, a declarat că Rusia va efectua o "anchetă substanţială" asupra fiecărui membru al Azov, pentru a afla "cine a fost implicat în ce".Cei despre care se va stabili că au "sânge pe mâini" vor fi judecaţi, a declarat preşedintele Dumei de Stat într-o postare pe Telegram, relatează Reuters.Regimentul Azov, parte a Gărzii Naţionale a Ucrainei, a fost înfiinţat în 2014 ca una dintre numeroasele miliţii de voluntari pentru a lupta împotriva separatiştilor pro-ruşi din regiunea Donbas din estul Ucrainei. Luptătorii săi au fost sărbătoriţi ca eroi naţionali pentru că au sfidat forţele ruseşti care au asediat oraşul Mariupol timp de săptămâni întregi.Miliţia a apărut iniţial dintr-o organizaţie politică care susţinea ideile naţionaliste albe de extremă dreapta.Kievul spune că Regimentul Azov a fost reformat de originile sale şi că nu are nimic de-a face cu politicaÎn schimb, Rusia spune că este în continuare formată din neo-nazişti periculoşi de extremă dreapta şi a făcut din distrugerea unităţii un obiectiv de război.Aproximativ 43 de membri ai regimentului au fost eliberaţi miercuri în cadrul unui schimb de prizonieri între Rusia şi Ucraina, ceea ce a stârnit speranţe la Kiev că Rusia ar putea fi pregătită să elibereze mai mulţi luptători.Volodin a declarat că schimbul de miercuri a vizat, în principal, "răniţii grav şi pe cei care nu pot participa la ostilităţi".Ministerul rus al Apărării a declarat joi că peste 6.000 de militari ucraineni au fost capturaţi ori s-au predat de la începutul conflictului.Miercuri, Curtea Supremă a Rusiei a amânat pentru a doua oară o audiere privind desemnarea Regimentului Azov ca entitate teroristă, un pas care ar putea deschide calea pentru procese.Rudele luptătorilor ucraineni au făcut apel pentru ca drepturile lor să fie protejate în conformitate cu Convenţiile de la Geneva din 1949, care prevăd că prizonierii de război trebuie să fie trataţi în mod uman şi să fie eliberaţi şi repatriaţi fără întârziere după încetarea ostilităţilor active.Autor: Iulian Moșneagu.